tartuNLP/wikipedia-smugri-20251201 huggingface dataset:
Eeva Käsper

Eeva Käsper (sündinud 18. oktoobril 1971 Tartus) on eesti klaasikunstnik.
Haridus.
Eeva Käsper on õppinud Tartu 7. Keskkoolis ja aastatel 1990–1994 Tartu Kunstikoolis. Ta on õppinud Eesti Kunstiakadeemia klaasikunsti osakonnas bakalaureuseõppes aastatel 1994–1998, seejärel magistriõppes, mille lõpetas 2003. aastal. 2000. aastal õppis ta vahetusüliõpilasena Halle Kunsti- ja Disainiülikoolis Saksamaal.
Töökäik.
Aastatel 1998–2007 töötas ta Eesti Kunstiakadeemia klaasikunsti osakonnas osakonnajuhataja abina ja lepingulise õppejõuna. Edaspidi lepingulise õppejõuna, sh dotsendina aastatel 2013–2015. 2006. aastal praktiseeris ta külalisõppejõuna Anatoolia Ülikooli klaasikunsti osakonnas Türgis. 2009. aastal asutas ta koos kolleegide Maret Sarapu ja Kai Kiudsoo-Värviga MTÜ Klaasiklubi. 2017. aastal rajas ta oma klaasikunstistuudio Lõuna-Eestisse Põlvamaale (Serene OÜ).
Loominguline tegevus.
Eeva Käsper on osalenud arvukatel näitustel, sümpoosionidel ja konverentsidel mitmel pool Euroopas. 2013. aastal oli ta rahvusvahelise klaasikunsti meistriklassi juhendaja klaasikeskuses North Lands Creative Glass Šotimaal.
Eeva Käsperi loomemeetodit on kirjeldatud kui fenomenoloogilist. Ta lähtub oma isiklikus kogemuses olevatest asjadest, mälestustest, aistingutest või teadvuse vahepealsetest seisunditest. Ta on loonud skulpturaalseid objekte, vitraaže, installatsioone ja tarbevorme.
Tema teosed, mis on valminud erinevates klaasisulatustehnikates, on sageli tehniliselt keerukad ning teostatud suure meisterlikkusega.
Eeva Käsper on kavandanud ja valmistanud mitmeid esinduslikke auhindu, neist nimekamad on Eesti filmi- ja teleauhinnad ja Pimedate Ööde filmifestivali auhinnad.
Isiklikku.
Eeva Käsper ja kunstiajaloolane Reeli Kõiv on õed. Abielus, kodanikunimi Eeva Käsper-Russak.
Eeva Esse-Sõõrumaa

Eeva Esse-Sõõrumaa (sünninimi Eeva Esse) (sündinud 5. mail 1990) on eesti ajakirjanik.
Haridus- ja töökäik.
Eeva Esse õppis aastatel 1997–2009 Tartu Kivilinna Gümnaasiumis ja 2009–2012 Tartu Ülikoolis ajakirjanduse ja kommunikatsiooni erialal.
Seejärel töötas Eesti Rahvusringhäälingus, kus oli kuni 2015. aastani "Aktuaalse kaamera" majandusuudiste saatejuht-toimetaja ja 2016–2017 majandussaate "Kapital" toimetaja. 2017. aastal juhtis ta ETV-s kuueosalist inimõiguste saatetsüklit "Igaühe õigus" ja 2017–2019 ETV teadussaadet "Uudishimu tippkeskus". 
Aastatel 2014–2019 oli ta ka Raadio 2 "Agenda" saatejuht. 2018. aastast töötab ta Kanal 2-s. Algul oli ta saate "Radar" tegijate seas, seejärel sai temast saadete "Kuldvillak" ja "Tõelised kangelased" saatejuht. Ta on olnud jutusaate "Esse" saatejuht ja üks saate "Täistund" saatejuhte. Alates 2021. aastast on ta saate "Kolm naist karavanis" üks saatejuhte. 
Muud.
Ta on polaarekspeditsiooni Antarktika 200 mootorpurjeka Admiral Bellingshauseni ristiema.
2018. aastal läbis ta Rootsis Svensk Klassikeri neljavõistluse (klassikalises stiilis suusatamine (90 km), maanteeratta sõit (300 km), ujumine (3 km) ja maastikujooks (30 km)). Üritusega tähistati Eesti Vabariigi 100. aastapäeva ning seal osales viis Eesti ajakirjanikku: Eeva Esse, Jüri Muttika, Hannes Hermaküla, Rasmus Kagge ja Raivo Rimm. Lõpetasid Eeva Esse ja Raivo Rimm, teised katkestasid võistluse vigastuste tõttu. Sarnase ürituse läbis ta ka 2019. aastal Saksamaal ("Deutschland Klassiker"), see koosnes samuti neljast alast.
Isiklikku.
2011. aastal tutvus ta Tartu Ülikoolis Sander Sõõrumaaga, kellega abiellus 5. augustil 2022. 
Tema suurimad eeskujud ajakirjanduses on Christine Amanpour (CNN) ja John Oliver (HBO).
Chesapeake'i laht

Chesapeake'i laht (inglise keeles "Chesapeake Bay") on suhteliselt kitsas Kesk-Atlandi osariikide äärealade Marylandi ja Virginia vaheline lehtersuue, kuhu suubub idaranniku pikim jõgi Susquehanna.
Laht on umbes 320 km pikk ning kõige laiemas kohas 48 km lai. Keskmine sügavus on 6,4 meetrit ja suurim sügavus 53 meetrit. Chesapeake'i laht võtab enda alla veevälja, mille pindala on umbes 11 600 km².
Lisaks Susquehannale suubuvad lahte ka: Chesteri jõgi, Choptanki jõgi, Jamesi jõgi, Nanticoke jõge, Patapsco jõgi, Patuxenti jõgi, Pocomoke jõgi, Potomac, Rappahannock ja Yorki jõgi.
IJmuideni fort

IJmuideni fort (hollandi keeles Fort bij IJmuiden, 'fort IJ' jõe suudmes') on fort Hollandi keskosas Põhja-Hollandi provintsis Vendeni vallas IJmuideni linnas. 
Fort asub saarel (hollandi keeles "Forteiland"), mis asub IJ' jõe suudme lähedal linnast loode pool. Kuni 1929. aastani asus fort jõe põhjapoolsel kaldal, kuid jõe laiendamise tõttu jäi see jõesaarele.
Ajalugu.
1876. aastal avatud Põhjamere kanal (hollandi keeles "Noordzeekanaal") oli oluline laevanduse seisukohalt, kuid ka sõjalises mõttes – sõjalised üleujutamised oleks võinud olla oluliselt väiksemad, kui vaenlane oleks saanud kontrolli Põhjamere kanali suudme üle. Seetõttu võeti 1870. aastal vastu otsus ehitada Põhjamere kanali suudmesse fort. Projekt tehti 1874–1880, ehitati aastatel 1881–1888.
Esimese ja Teise maailmasõja ajal mobiliseeriti fort ja mehitati täisgarnisoniga. Pärast Madalmaade kapituleerumist Saksamaale kasutas Saksa sõjavägi forti esialgu laskemoonalaona. Kui 1941. aastal võeti vastu otsus ehitada Atlandi vall, muutus fort ja ümbruskond kindluseks (saksa keeles "Festung IJmuiden"). Forti ja ümbruskonda ehitati kümneid betoonvarjendeid, suurtükipatareisid, kuulipildujapesi, laskemoonaladusid, varjendeid jms.
Pärast Teist maailmasõda kaotas fort tähtsuse, see jäeti maha ning lagunes. Fort võeti 1996. aastal "Amsterdami kaitseliini" koosseisus UNESCO maailmapärandi nimistu objekt. Praegu on hooajaline turismiobjekt, kuhu on harva graafikuga liinilaeva- ja tellimusvedu.
Välislingid.
Leppeta Brexit

Leppeta Brexit oli võimalus, et Suurbritannia lahkub Euroopa Liidust ilma lahkumislepinguta. EL-i lepingu artikli 50 kohaselt kaotavad Euroopa Liidu lepingud kehtivuse, kui lahkumisleping on ratifitseeritud või kui on möödunud kaks aastat sellest, kui mõni liikmesriik on teatanud oma tahtest lahkuda. Kaheaastast perioodi saab pikendada kõigi liikmesriikide, sealhulgas lahkuda soovivate liikmesriikide ühehäälse nõusolekuga.
Suurbritannia ja EL on lahkumislepingu läbi rääkinud, kuid Ühendkuningriigi alamkoda on kolmel korral hääletanud selle ratifitseerimise vastu. Kavandatav leping sisaldab sätteid, mis käsitlevad kodanike õigusi, piirikorraldust, rahalisi kohustusi ja vaidluste lahendamist.
Kui sellist lepingut Euroopa Liidu lepingu artiklis 50 nimetatud perioodi lõpus ei ole, kaotavad Suurbritannia ja ülejäänud EL-i vaheliste suhete suhtes kehtivad EL-i seadused ja muud kokkulepped kehtivuse. Lisaks tuleb võib-olla uuesti läbi rääkida Suurbritannia diplomaatilised suhted kolmandate riikidega, mida seni on reguleeritud nende riikidega sõlmitud EL-i lepingutega.
Lühiajaline (90-päevane) piiriülene turismireis jätkub eeldatavalt praeguse seisuga, ehkki lennunduse ajakavade tõttu teatavate ebamugavustega. Kuigi kaubavahetus (kuid mitte teenused) võiks jätkuvalt toimuda Maailma Kaubandusorganisatsiooni (WTO) enamsoodustusreeglite kohaselt, on oodata väljakujunenud kaubavahetuste olulist häirimist ning Suurbritannia ja EL on ette valmistanud lepingud ja (lühiajalised) kokkulepped, eeldatavalt tõsisemate riskide tekkimise puhuks. Operatsioon Yellowhammer on koodnimi, mida Suurbritannia rahandusministeerium kasutab valitsustevahelise tsiviilhädaolukorra planeerimiseks leppeta Brexiti kohta.
EuroBonus

EuroBonus on Scandinavian Airlinesi (SAS) boonusprogramm, mille lennufirma võttis kasutusele 1992. aastal. 
Liikme tasemed.
EuroBonusel on viis taset.
Cristal Snow

Cristal Snow ehk Tapio Mikael Huuska (sündinud 14. juulil 1975. aastal Naantalis) on soome muusik, lavastaja, näitleja ja saatejuht.
Ta suundus 19-aastaselt New Yorki, kus õppis seitse aastat teatrikunsti koolis City College of New York. Ta on pärast pöördumist kodumaale, alates 2007. aastast, andnud välja mitmeid singleid.
"Drag queenina" tegutsenud mees osales 2008. aasta Eurovisiooni lauluvõistluse ja 2016. aasta Eurovisiooni lauluvõistluse Soome eelvoorudes.
Kataviši keel

Kataviši keel on Brasiilias Amazonase osariigis kõneldud katukina keelkonda kuuluv keel, mis võib olla juba välja surnud. Kataviši keelt rääkis 2006. aastal kümmekond inimest Jacareúba jõe piirkonnas.
Allveelaeva Kursk katastroof

Allveelaeva Kursk katastroof oli 2000. aasta 12. augustil Barentsi merel Venemaa mereväe õppuste käigus toimunud õnnetus tuumaallveelaeval Kursk, mille tagajärjel hukkus allveelaeva kogu meeskond.
„Esimeste õnnetusjärgsete kuude jooksul väitsid uurimiskomisjoni liikmed – iseäranis asepeaministrist juht Ilja Klebanov, et tõenäoliselt põhjustas õnnetuse Kurski kokkupõrge läheduses luuranud NATO allveelaevaga. USA ja Suurbritannia, kelle allveelaevad õnnetuskoha lähikonnas tõepoolest olid, eitasid seda.
Hiljem selgus aga, et laeva tõenäoline hukkumise põhjus oli uut tüüpi torpeedo katsetuse käigus toimunud plahvatus."
Kurski lahingu järgi nimetatud aluse põhjamineku näol oli väidetavalt tegemist suurima laevahukuga Venemaal pärast teist maailmasõda.
Juornaankylä

Juornaankylä (rootsi keeles "Jordansböle") on küla Soomes Lõuna-Soome läänis Uusimaa maakonnas Askola vallas, Myrskylä valla lähedal ja 20 km kaugusel Porvoost.
Elanike arv on 200.
Drag king

Drag king ehk "drag"-kuningas on "drag"-kultuuris inimene, üldjuhul naissoost isik, kes kehastub meeskarakteriks esinemise, vaatemängu või muul meelelahutuslikul eesmärgil.
Üheks "drag"-kunsti defineerivaks tunnuseks võib pidada üleelusuurust ja liialdatud esitust, mis kajastub nii kehastatavate tegelaskujude välimustes kui iseloomudes. Tihti kasutatakse parukaid, pilkupüüdvaid kostüüme ja näojooni ebaloomulikkuseni rõhutavat meiki.
Traditsiooniliselt rõhuvad "drag"-kuningad oma välimuses ja esituses mehelikkusega seotud stereotüüpidele, kuid on esinejaid, kelle eneseväljendus ei piirdu soolise binaarsusega. "Drag"-kuningatena võivad ennast määratleda nii paiksoolised mehed ja naised kui transsoolised või mittebinaarsed inimesed.
"Drag"-kuningatena on Eestis tegutsenud näiteks Eeben Früülep, Major Danger, Maxx Toxic, Wickler Wilde ja Dykeonaut.
Eestis esmakordselt toimus Balti "drag"-kuningate võistlus Tartus Genialistide Klubis 2023. aastal. Balti "drag"-kuningate võistlust korraldab alates 2019. aastast Baltic Drag King Collective.
City College of the City University of New York

City College of the City University of New York (sagedamini viidatud kui City College of New York) on New Yorgi linnaülikooli (CUNY) avalik vanemkolledž. 1847. aastal asutatud City College oli esimene avalik tasuta kõrgharidusasutus Ameerika Ühendriikides. Kolledž on linnaülikooli 24-st kõrgharidusasutusest vanim ja seda peetakse institutsiooni lipukolledžiks.
Linnakolledž asub Hamilton Heightsis, vaatega üle Harlemi.
Leonhard Illisson

Leonhard–Friedrich Illisson (11. märts 1911 Lõve vald, Viljandimaa – 31. jaanuar 1993 Tallinn) oli Eesti NSV partei-, riigi- ja ametiühingutegelane.
Leonhard-Friedrich Illisson lõpetas 1930. aastal Tõrva Gümnaasiumi ja õppis aastatel 1930–1933 Tartu Ülikooli filosoofia- ja aastal 1938 õigusteaduskonnas. Osales illegaalselt poliitikaga tegelnud karskusühingute tegevuses, oli aastatel 1938–1940 Eesti Karskusliidu instruktor. 
L. Illisson astus Eestimaa Kommunistlikku Parteisse 1940. aastal, oli Eesti Töötava Rahva Liidu kandidaadina 1940. aasta juulivolikogu liige, Ülemaalise Maatöörahva Ühingu Tartumaa organisaator ja hiljem EK(b)P Tartu maakonnakomitee organiseerimis-instrueerimisosakonna juhataja.
1941. aastal liitus Teise maailmasõja alguses Nõukogude-Saksa sõja alguse järel idarindel Hävituspataljonidega. Aastatel 1941–1945 teenis major Leonhard Illisson Nõukogude Punaarmees, sealhulgas 1942–1943 8. Eesti Laskurkorpuse 7. Eesti Laskurdiviisi poliitosakonna ülemana.
Aastatel 1945–1959 oli ta Eesti NSV Ametiühingute Nõukogu presiidiumi esimees ja hiljem NSVL standardite ja mõõtude komitee Eesti NSV voliniku valitsuse juht.
Ta oli Eesti NSV Ülemnõukogu I, III ja NSV Liidu Ülemnõukogu II, III, IV ja V koosseisu liige.
Ta on maetud Pärnamäe kalmistule.
Kolmnurkkaar

Kolmnurkkaar (prantsuse keeles "arc en mitre" 'mitrakujuline kaar', saksa keeles "Giebelbogen" 'viilkaar', hollandi keeles "keperboog" 'sarikkaar') on kolmnurkviilu või tagurpidipööratud V kujuline terava tipuga sillus, mida võib vaadelda erandliku kaaretüübina (kahest kiilkivist koosnev päiskivita kaar, mis tavalise kaare kombel suunab vertikaalsed jõud külgsuunaliselt tugedele). Seda on kirjeldatud ka teravkaare erijuhtumina, mille puhul on kaaretipus kohtuvad kaareküljed sirged või peaaegu sirged.
Kolmnurkkaar esineb mitmel pool eelromaani kunstis, näiteks läänegootide ja anglosakside arhitektuuris, samuti Merovingide- ja Karolingide-aegses ehituskunstis Frangi riigis. Hilisemal ajal on kolmnurkkaar iseloomulik mõne üksiku piirkonna ehitusstiilile, esinedes näiteks Auvergne'i romaanikas või Lõuna-Prantsusmaa gooti telliskirikute juures.
Eesti keskaegses arhitektuuris esineb kolmnurkkaar mõnikord sakramendiniššide sillustes.
Nirgu rändrahn

Nirgu rändrahn (ka "Nirgu kivi") on rändrahn Harju maakonnas Anija vallas Voose külas, Jägala jõe vasakkaldal.
Rahnu mõõdud on 8×5×2 meetrit, ümbermõõt 19 meetrit.
Nirgu rändrahn on keskkonnaministri 2. aprilli 2003 määrusega võetud kaitse alla looduse üksikobjektina.
Natalie Coughlin

Natalie Anne Coughlin Hall (sündinud 23. augustil 1982 Vallejos Californias) on Ameerika Ühendriikide endine ujuja ja kaheteistkümne olümpiamedali võitja. 
Coughlin sündis USA California osariigis Vallejos, tema vanemad on Jimi ja Zennie Coughlin. Ta on iirlaste ja filipiinlaste järeltulija. Coughlin hakkas ujumisega tegelema Vallejo Aquatics Clubis, kui ta oli 8-aastane, kus teda juhendas Tuffy Williams. 1998. aastal Concordis asuvas Carondeleti keskkoolis õppides sai temast esimene ujuja, kes kvalifitseerus Summer Nationali võistlustel kõigil neljateistkümnel distantsil. Coughlin ületas kaks individuaalset riiklikku keskkooli rekordit 200-jardi kompleksujumises (1.58,45) ja 100-jardi seliliujumises (52,86). Ta lõpetas 2000. aastal Carondeleti keskkooli.
Coughlin õppis peale Carondeleti keskkooli veel Diablo Valley kolledžis ja Berkeley California ülikoolis, mille ta lõpetas 2005. aastal. 2004. aasta suveolümpiamängudel Ateena võitis ta kaks kuld- (100 m selili ja 4x200 m vabalt), kaks hõbe- (4x100 m vabalt ja 4x100 m kompleksi) ja ühe pronksmedali (100 m vabalt).
Coughlin õppis Berkeleys California ülikoolis, kus ta ujus treener Teri McKeeveri California Golden Bearsi ujumis- ja vettehüppemeeskonnas ning osales National Collegiate Athletic Associationi (NCAA) võistlustel aastatel 2001–2003. Kolme California Golden Bearsis treenitud aasta jooksul võitis ta individuaalselt üksteist NCAA riiklikku meistrivõistlust ja kaksteist NCAA teatevõistlust. Ta nimetati NCAA aasta ujujaks kolm aastat järjest ning ta sai kaks Honda spordiauhinda ujumises, millega teda tunnustati kolledži väljapaistva naisujujana aastatel 2001–02 ja 2002–03. Ajakiri Sports Illustrated nimetas teda kolledži aasta naissportlaseks. Coughlin paigutati 2014. aastal California Athletic Hall of Fame. Coughlin sai Berkeleys psühholoogia kraadi 2005. aasta kevadel. 
California Ülikoolis õppides sai temast esimene naine, kes ujus 100 meetri seliliujumises alla minuti – kümme päeva enne oma 20. sünnipäeva 2002. aastal. 2008. aasta suveolümpiamängudel Pekingis sai temast esimene USA naissportlane olümpiaajaloos, kes on võitnud ühtedel olümpiamängudel kuus medalit, ja esimene naine, kes on järjest kahtedel olümpiamängudel tulnud 100 meetri seliliujumises olümpiavõitjaks. 2012. aasta suveolümpiamängudel Londonis võitis ta 4 × 100 meetri vabaujumises pronksmedali. Coughlin kordas oma 12 olümpiamedaliga sellistele ujujate nagu Jenny Thompsoni ja Dara Torrese saavutust.
Coughlini on pälvinud ühe korra aasta maailma ujuja auhinna ja kolm korda Ameerika aasta ujuja auhinna. Ta on võitnud suurtel rahvusvahelistel võistlustel kokku kuuskümmend medalit, kakskümmend viis kulda, kakskümmend kaks hõbedat ja kolmteist pronksi, mis hõlmavad olümpiamänge, maailma, Vaikse ookeani rannikut.
2009. aasta aprillis abiellus Coughlin Crow Canyon Sharksi ujumistreeneri Ethan Halliga. 2018. aastal sündis tal tütar.
Philipp Frank

Philipp G. Frank (20. märts 1884 Viin – 21. juuli 1966 Cambridge, Massachusetts, USA) oli Austria filosoof, füüsik ja matemaatik. 
Elulugu.
Philipp Franki vanemad olid Ignaz Frank ja Jenny Feilendorf. Tema vend oli arhitekt Josef Frank. 
Philipp Frank õppis Viini ülikoolis Ludwig Boltzmanni käe all füüsikat ja sai sealt 1907. aastal doktorikraadi teoreetilise füüsika alal. Juba õpingute ajal huvitasid teda filosoofilised küsimused. Ta osales üliõpilaste ringis, mis käis koos neljapäeviti ühes vanas kohvikus. Nad arutasid, kuidas vältida filosoofia traditsioonilist kahemõttelisust ja hämarust ning kuidas teadust ja filosoofiat lähendada. Nad uurisid teaduskeelt ja teadusfilosoofiat. Tema kaaslased olid Otto Hahn, Richard von Mises ja Otto Neurath. Frankil tekkis Richard von Misesega eluaegne sõprus ja koostöö. Nende koostöös valmis muu hulgas raamat "Differentialgleichungen und Integralgleichungen der Mechanik und Physik" ("Mehaanika ja füüsika diferentsiaalvõrrandid ja integraalvõrrandid; 1925).
Frank analüüsis Henri Poincaré konventsionalismist lähtudes põhjuslikkuse seadust ja avaldas 1907. aastal selle kohta töö, mis avaldas Albert Einsteinile muljet ja nad suhtlesid tihedalt. Sellest sai alguse eluaegne sõprus. Hiljem arendas ta selle töö edasi tuntud raamatuks "Das Kausalgesetz und seine Grenzen" (1932). Frank habiliteerus 1910. aastal Viini ülikoolis ja sai seal õppejõuks. Einsteini soovitusel sai Frankist 1912. aastal tema järglane teoreetilise füüsika professorina Praha saksa ülikoolis, kuhu ta jäi 1938. aastani. Ta osales Viini ringi töös. Ta oli loogiline positivist, kuid mitte kuigi doktrinäärne. Anschlussi ja Viini ringi purunemise tõttu emigreerus Frank USA-sse. Seal oli ta algul külalisõppejõud, seejärel füüsika ja matemaatika õppejõud Harvardi ülikoolis kuni 1954. aastani. Ta õpetas muu hulgas filosoofia ajaloo kursust. Richard von Mises järgnes talle sinna. Frank avaldas USA-s 1947. aastal oma sõbra Albert Einsteini biograafia.
Frank töötas mitmel matemaatika ja füüsika alal: variatsioonarvutus, Fourier' read, funktsiooniruumid, geomeetriline optika, Schrödingeri lainemehaanika ja relatiivsusteooria. Tema publikatsioonid katavad laia teemade ringi. Näiteks tuletas ta 1910. aastal koos Hermann Rothega Lorentzi teisenduse rühmateooria raames, kasutamata valguse kiiruse konstantsuse postulaati.
Isiklikku.
16. novembril 1920 abiellus Frank Hania Gersoniga.
Ülejõe rändrahnud

Ülejõe rändrahnud (ka "Ülejõe kivid") on kaks rändrahnu Harjumaal, Anija vallas Vetla külas Jägala jões.
Rahnude ümbermõõdud on 12 ja 13 meetrit. 
Ülejõe rändrahnud on keskkonnaministri 2. aprilli 2003 määrusega võetud kaitse alla looduse üksikobjektina.
Aianduse kivi

Aianduse kivi on rändrahn Tallinnas Pirita linnaosas Mähe asumis Aianduse teel.
Aianduse kivi võeti kaitse alla 22. mail 1992 geoloogilise mälestisena. Keskkonnaministri 22. märtsi 2002 määrusega on Aianduse kivi kaitse all looduse üksikobjektina. 
Aianduse kivi asub Aianduse tee 70a kinnistul. Läheduses (u 40 meetrit kirde pool) asub Astla kivi.
Zhang Lin

Zhang Lin (sündinud 6. jaanuaril 1987 Pekingis) on endine Hiina meesujuja. Ta on olümpia hõbemedalist, maailmameister ja praegune maailmarekordi omanik 800 meetri vabaujumises.
Zhang sündis Pekingi linna Haidiani rajoonis. Ta on oma vanemate Zhang Zhongquanile ja Zhang Fenglanile teine ​​poeg. Tal on vend Zhang Cong, kes on viis aastat temast vanem. Tema vanemad töötavad kinnisvarahaldusettevõttes. 
Zhang hakkas ujuma seitsmeaastaselt. 2000. aastal otsustas ta saada elukutseliseks ujujaks. Tema ujumise iidol on austraallane Grant Hackett. Zhang on Pekingi 101. keskkooli vilistlane. Alates 2016. aastast on Zhang õppinud Pekingi Spordiülikoolis. 
Zhang oli spetsialiseerunud 200 m, 400 m, 800 m ja 1500 m vabaujumise võistlustele. Zhang valiti rahvuskoondisse 2002. aastal.
2003. aasta maailmameistrivõistlustel oli ta ainus Hiina meesujuja, kes jõudis individuaalsesse finaali, saavutades kaheksanda koha. 2005. aastal ületas ta riigi meistrivõistlustel Hiina 400 m vabaujumise rekordi ja krooniti ka 200 m ja 1500 m vabaujumise meistriks.
Zhang Lin võitis 2008. aasta suveolümpiamängudel Pekingis meeste 400 meetri vabaujumises hõbemedali ajaga 3.42,44. 0,58 sekundiga edestas teda kuldmedali võitja Park Tae-hwan Lõuna-Koreast. Zhangi hõbe oli Hiina meeste ujuja läbi aegade esimene olümpiamängude medal. 
Roomas toimunud 2009. aasta maailmameistrivõistlustel võitis Zhang meeste 400 meetri vabaujumises pronksi ja meeste 800 meetri vabaujumises kuldmedali (7.32,12); see oli maailmarekord ja Hiina mees tegi seda esimest korda viimase 73 aasta jooksul maailma ujumisvõistlustel. Zhang nimetati 2009. aasta Vaikse ookeani äärsete riikide seas meeste aastaujujaks ajakirja Swimming World Magazine kaudu, see on ka esimene Hiina meesujuja, kes selle auhinna võitis. 
Zhangi juhendasid Zhang Yadong ja Chen Yinghong. Teda on alates 2007. aasta lõpust juhendanud ka austraallane Denis Cotterell, kes on endise ujuja Grant Hackett treener. 2011. aasta sügisel treenis ta koos Dave Saloga Trooja ujumisklubis 52-päevasel treeninglaagril. 
2010. aastal avastati, et Zhangil on harvaesinev astmavorm ja see viis ta madalseisu. Ta jättis 2012. aasta suveolümpiamängud vahele. 
2013. aastal lõpetas ta tippspordikarjääri. Pärast seda on osaleb ta siiski spordiga seotud üritustel.
Timbira keel

Timbira keel on žee keelkonna põhjarühma timbira keelte hulka kuuluv keel, mida räägitakse Brasiilias Maranhão osariigis Amarante vallas.
Timbira keeles on 11 konsonantfoneemi ja 15 vokaalfoneemi (sealhulgas 7 nasaliseeritud vokaali).
2005. aasta andmetel rääkis timbira keelt 680 inimest Amarante külas.
Lehviktiivalised

Lehviktiivalised ("Strepsiptera") on putukate hulka kuuluv selts.
Tiibu on neil kaks (erinevalt kahetiivalistest on need homoloogiliselt tagatiivad). Enamikul selle seltsi liikidest on tiivulised vaid isased, emased elavad aga endoparasiitidena teiste putukate (kiletiivaliste) kehas.
Maailmas on neid 400 liiki, Eestis oli 2011. aastaks leitud neli liiki.
Eesti liigid.
Eestis on tõendatud viie liigi esinemine.
Väina tee kivi

Väina tee kivi on rändrahn Tallinnas Pirita linnaosas Merivälja asumis Väina teel.
Väina tee kivi võeti kaitse alla 22. mail 1992 geoloogilise mälestisena. Keskkonnaministri 2. aprilli 2003 määrusega on Väina tee kivi kaitse all looduse üksikobjektina. 
Rändrahn asub Merivälja pargis Väina tee 29a kinnistul.
Kaponiir

Kaponiir (saksa keeles "Kaponniere", "Caponnière"; inglise keeles "caponier", "bunker"; prantsuse keeles "caponnière"; vene keeles "капонир") on ehituslikult terviklik väiksem aktiivkindlustis, mille otstarve on otsene lahing- või õppetegevus relvadega (kuulipildujakaponiir, suurtükikaponiir; üldiselt ka laskekaponiir või lahingukaponiir), ilma relvadeta (vaatluskaponiir, tulejuhtimiskaponiir) või nende tegevuste kombineerimine (ühendkaponiir).
Kaponiir on üldjuhul kindlustatud kõikidest külgedest, kuid sellel on oluliselt võimsamalt kindlustatud määratud vastupanusuund ning tagakülg on harilikult oluliselt nõrgem. See on harva pealt katmata (kaitstud ainult maaväe otsetule eest), kuid mitmekorruselisel kaponiiril võib ülemine korrus olla lahtine. Kaponiir on mingi suurem kindlustise (fort, reduut) osa, kus erinevad lahinguehitised toetatavad üksteist tiibtulega ning on osaliselt varjatud vastase otsetule eest (tulistatav vaid teatud suundadest) ja vastupidav ka kaudtulele.
Koffer (kindlustis)

Koffer (saksa keeles "Koffer" ← prantsuse keelest "le coffre" tähenduses 'kast') on ehituslikult terviklik väiksem aktiivkindlustis. 
Selle tähendub on üldjuhul sama mis kaponiiril ning seda kasutatakse enamasti väiksema, vanema, lihtsama ja ka pealt lahtise kaponiiri kohta.
Eestis.
Tallinna linnamüüri loodeküljele rajati 16. sajandil täiendav väliskaitsevall, mille käänukohtades oli vallikraavi põhjas kaks pealt lahtist kofrit (Sõnnikukast ja Lõvilinnus) tiibtulistamiseks piki vallikraavi.
Võrgukuuride kivi

Võrgukuuride kivi on rändrahn Tallinnas Haabersti linnaosas Rocca al Mare asumis Eesti Vabaõhumuuseumi alal.
Võrgukuuride kivi on punakasroosa keskmise- ja jämedateraline rabakivi graniitrahn. Kivi lõunaküljel on mitmed rööpsed kinnislõhed. Rahnu mõõtmed on 4,5 × 3,3 × 2,8 meetrit, ümbermõõt 12,8 meetrit.
Võrgukuuride kivi võeti kaitse alla 22. mail 1992 geoloogilise mälestisena. Keskkonnaministri 2. aprilli 2003 määrusega on Võrgukuuride kivi kaitse all looduse üksikobjektina.
Kivi asub Vabaõhumuuseumi põhjaosas, umbes 30 meetrit Kopli lahe rannast, Saaremaalt pärit võrgukuuride naabruses.
Kliment Kolesnikov

Kliments Andrejevitš Kolesnikov (vene keeles Климент Андреевич Колесников; sündinud 9. juulil 2000 Moskvas) on Venemaa ujuja. 
Ta tegi oma debüüdi 2017. aasta maailmameistrivõistlustel, kus võistles kolmel seliliujumise distantsil ja püstitas kaks juunioride maailmarekordit. Kolesnikov on Venemaa teeneline meistersportlane. 
Kolesnikov on 2015. aasta Euroopa noorte olümpiafestivali meister 4 × 100 meetri vabaujumises .
2016. aastal võitis ta juunioride Euroopa meistrivõistlustel neli medalit: kaks kulda 50 ja 100 meetri seliliujumises ja kaks hõbedat 4 × 100 meetri kombineeritud teateujumises ja 4 × 100 meetri segateateujumuses. 50 ja 100 meetri distantsil püstitas ta juunioride maailmarekordi.
2017. aastal võitis ta juunioride Euroopa meistrivõistlustel seitse medalit: kaks kulda 50 ja 200 meetri seliliujumises, neli hõbedat 100 meetri seliliujumises, 4 × 100 meetri kombineeritud teateujumises, segavõistkonnaga 4 × 100 meetri vabaujumises ning 4 x 100 meetri kombineeritud ujumises, samuti pronksi 4 × 100 meetri vabaujumises.
2017. aastal püstitas ta Vladimir Salnikovi karikavõistlustel lühiraja 100 m seliliujumise maailmarekordi ning temast sai esimene 2000. aastatel sündinud ujuja, kes on individuaaldistantsil püstitanud maailmarekordi. 
Ta võitis 2018. aasta Euroopa meistrivõistlustel kokku kuus medalit (3 kulda, 2 hõbedat ja 1 pronksi) ja püstitas uue 50 m seliliujumise maailmarekordi. Samuti võitis ta kuus kulda ja ühe hõbeda Buenos Airese 2018. aasta noorte suveolümpiamängudel. 2018. aasta noorte olümpiamängudel oli Kolesnikov Venemaa koondvõistkonna lipukandja.
Vene spordimeedia teatas 2019. aasta mais, et 18-aastane Kolesnikov võib karjääri lõpetada käsivarre veenide tromboosi tõttu. Kliment ise ja tema treener Dmitri Lazarev eitasid seda teavet siiski, öeldes, et ujujal pole terviseprobleeme.
Kliment võitis 2019. aasta maailmameistrivõistluste pronksmedali 50 meetri seliliujumises, samuti hõbemedali 4 × 100 m vabaujumises ja pronksmedali 4 × 100 m kombineeritud teateujumises.
Ujumise lühiraja Euroopa meistrivõistlused

Ujumise lühiraja Euroopa meistrivõistlused (mitteametlikult nimetatakse ka "Euroopa 25 m meistrivõistlusteks") on LEN-i korraldatud ujumisvõistlused. Võistlustel osalevad Euroopa ujujad, kes võistlevad lühiraja (25 meetri) basseinis. Võistlused toimuvad traditsiooniliselt detsembri alguses. Alates 2013. aastast toimuvad võistlused paaritutel aastatel.
Meistrivõistlused toimusid esimest korda 1996. aastal ja enne seda aastatel 1991–1994 peeti Euroopa sprindi meistrivõistlusi. Sprindivõistlustel oli 14 ala: ujuti 50 m vabalt, rinnuli, selili ja liblikat, 100 m kompleksi ning 4x50 m vabalt ja kompleksi.
1996. aastal laienesid võistlused 38 alale, lisandusid 100 ja 200 m, vabaujumises 400 ja 800/1500 m ning 200 ja 400 m kompleksi. LEN alustas ka meistrivõistluste nummerdamist uuesti ning nimetus muudeti "lühiraja meistrivõistlusteks". 1997. aastal võistlusi ei toimunud, kuid kuni 2013. aastani peeti neid igal aastal.
2012. aastal laienesid võistlused 40 alale: 19 meestele, 19 naistele ja kaks segateatevõistlust. Nii meeste kui ka naiste programmis on 17 individuaalset ala ja 2 teatevõistlust. 2021. aastal lisati veel kaks ala.
Võistlused.
Sprindi meistrivõistlused
Lühiraja meistrivõistlused
Paju 2

Paju 2 on 16-korruseline büroohoone Tartus, mis asub samanimesel aadressil Emajõe kaldapealsel, Anne kanali vahetsus läheduses asuvate kergliiklusteede sõlmpunktis.
9059,4 m² brutopinnaga büroohoone juurde ehitatakse ka kolmekorruseline 250 kohaga parkimismaja, kuhu pääseb Pikalt tänavalt. 2019. aasta jaanuaris nurgakivi saanud arhitektuuribüroo Allianss Arhitektid projekteeritud ehitise valmimisajana nähti ette 2020. aasta juuni.
Tegu on Tigutorni järel linna kõrguselt teise kõrghoonega.
Ryan Murphy

Ryan Fitzgerald Murphy (sündinud 2. juulil 1995 Chicagos Illinoisis) on Ameerika Ühendriikide ujuja, kes on spetsialiseerunud seliliujumisele. Ta on meeste 100 meetri seliliujumises (pikk rada) kolmekordne olümpiavõitja ja maailmarekordimees.
Murphy teenis 2011. aastal oma karjääri esimesed rahvusvahelised medalid, mõlemad 200 meetri seliliujumises. 2011. aastal Limas peetud juunioride maailmameistrivõistlustel võitis Murphy 200 meetri seliliujumises pronksmedali ajaga 1.59,63. Hiljem, 2011. aasta Pan-Ameerika mängudel, võitis Murphy veel ühe pronksi ka 200 meetri seliliujumises. Finaalis sai ta ajaks 1.58,50.
2012. aasta Ameerika Ühendriikide olümpiakatsevõistlustel, kus peeti 2012. aasta olümpiamängude kvalifikatsioonivõistlus, jäi Murphy olümpiavõistkonnast välja, saavutades 100 meetri seliliujumises kuuenda koha (53,92) ja 200 meetri seliliujumises neljanda koha (1.57,39). 
2012. aasta Istanbulis toimunud lühiraja maailmameistrivõistlustel võitis Murphy kuld- ja pronksmedali. Tema pronks tuli 200 meetri seliliujumises ajaga 1.48,86, kui ta finišeeris Radosław Kawęcki ja Ryan Lochte järel. Murphy kuulus 4x100 meetri kombineeritud teateujumises kuldmedali võitnud USA võistkonda (osales eelujumises ja ujus seliliujumises aja 50,91). 
2013. aasta USA meistrivõistlustel pääses Murphy kvalifikatsiooni kaudu 2013. aasta maailmameistrivõistlustele, saavutades 100 ja 200 meetri seliliujumises kolmanda koha (ajad 53,38 ja 1.56,37). 
2016. aasta suveolümpiamängudel sai Murphy kulla 100- ja 200 meetri seliliujumises. Murphy võitis kulla ka 4 × 100 meetri kombineeritud teateujumises ning tema avavahetuses ujutud aeg 51,85 ületas Aaron Peirsoli 2009. aastal püstitatud endise maailmarekordi. Pika raja maailmameistrivõistlustest on Murphy'l võitnud kolm kulda, kõik teateujumises, viis hõbedat ja üks pronks. Lühiraja maailmameistrivõistlustel on ta saavutanud neli kulda, kolm hõbedat ja ühe pronksi.
2011. aasta Pan-Ameerika meistrivõistlustel võitis Murphy 200 m seliliujumises pronksmedali.
Murphy lõpetas 2013. aastal Floridas Jacksonville'is Bollesi kooli ja astus California Berkeley ülikooli. Ujudes Californias kuldsete karude eest, on ta kaheksakordne NCAA individuaalne USA meister, võites 100 jardi ja 200 jardi seliliujumise aastatel 2014, 2015, 2016 ja 2017.
Mara keel

Mara keel (ka marra keel) on väljasuremisohus keel, mida traditsiooniliselt kõnelesid marad Austraalia Põhjaterritooriumil Arnhemi maal. Mara keel kuulub gunvingu ehk makro-gunvingu keelkonna mara rühma ja selle lähim sugulaskeel oli 1974. aastal välja surnud varndarrangi keel.
2016. aastal loendati 8 mara keele kõnelejat. Kõik kõnelejad on eakad. Nad elavad asulates Ngukurr, Numbulwar, Borroloola ja Minyerri. Valdav osa hõimust on üle läinud krioli keelele.
Mara keel kasutab eesliiteid. Selles on kolm nimisõnade klassi (meessugu, naissugu ja kesksugu) ning kolm asrvu (ainsus, kaksus, mitmus). Seda iseloomustab keeruline aspektisüsteem, sugulussuhteid tähistava sõnavara ja näitavate asesõnade süsteem. Erinevalt teistest piirkonna keeltest on mara keeles vähe jälgi vältimiskeelest ning puuduvad olulised erinevused meeste ja naiste keelekasutuses.
Fonoloogia.
Mara keeles on 19 konsonantfoneemi ja 4-5 vokaalfoneemi.
Põhilised vokaalid on "i", "u" ja "a". Vokaal "e" esineb vaid kahes sõnas: "renburr" 'teatud herilane' ja "reywuy" 'teatud libliksääsklane'. Vokaal "o" esineb vaid hüüdsõnas "yo!".
Agatha Christie (ansambel)

Agatha Christie (vene keeles Агата Кристи) oli vene rokkansambel, mille asutasid 1985. aastal Sverdlovskis Vadim Samoilov, Aleksandr Kozlov ja Peter Mai. Algselt kandis ansambel nime VIA RTF UPI (ВИА «РТФ УПИ»). Nimi Agatha Christie võeti kasutusele 1988. Ansambli teise albumi "Teine rinne" («Второй фронт») lindistamise ajal liitus ansambliga Vadim Samoilovi vend Gleb Samoilov. 
2009. aastal teatasid muusikud kollektiivi plaanitavast laialiminekust. 2010. aasta suvel ilmus ansambli viimane album "Epiloog" («Эпилог») ja tegevusele pandi punkt samanimelise tuuriga.
Kaarsõlg

Kaarsõlg, ka fiibula (ladina keeles "fibula" 'nõel', 'okas') on haaknõela põhimõttel kasutatav ja pronksiajast keskajani kasutusel olnud sõletüüp, mis koosneb kaaretaolisest sõlekehast ja selle alla kinnitatud nõelast.
Ajaloost.
Kaarsõle dekoratiivseks osaks on sõle kaar, mis võib olla väga erineva kujuga, isegi kettakujuline (ketassõlgedel). Kaarsõled arenesid välja rõivakinnitusnõeltest juba I aastatuhandel eKr. Eesti alal võeti need kasutusele rooma rauaaja algul.
Eesti ala kaarsõlgedest moodustavad kõige arvukama rühma ambsõled, mis on peamiselt rahvasterännuajale iseloomulik sõlevorm. Enamasti on Eestist leitud ambsõlgede eeskujud lõunapoolse Baltikumi ja Ida-Preisi alade sõled. Samlandi poolsaart peetaksegi Eesti ambsõletüüpide lähtealaks. Läti ja Eesti ambsõlgede tüpoloogia sõle jala kuju alusel esitas Harri Moora 1938. a oma doktoriväitekirjas ja see käibib praeguseni. Eesti ambsõlgesid on põhjalikumalt uurinud Mari-Liis Rohtla.
Jaotus.
Eesti 2.–10. sajandi arheoloogilises materjalis leiduvad kaarsõled jagatakse kaare ja jala kuju ning kaunistuste järgi järgmistesse tüüpidesse:
Kaarsõlg kinnitusvahendina riietel.
Kuigi arheoloogilisi leide kujutavatele illustratsioonidele on fiibula tavaliselt paigutatud laiema osaga kõrgemal (nii-öelda ristikujuliselt), võib kaasaegsetel kujutistel näha kandmist nõnda, et laiem osa on ette- ja allapoole suunatud ning pikk sõlejalg suunaga taha ja üles.
Vesiveski kivi

Vesiveski kivi on rändrahn Tallinnas Haabersti linnaosas Rocca al Mare asumis Eesti Vabaõhumuuseumi alal.
Vesiveski kivi on järskude külgede ja lameda pealsega rabakivist rändrahn, milles on üksikuid kinnislõhesid. Rahnu mõõtmed on 3,6 × 3,4 × 1,2 meetrit, ümbermõõt 10,4 meetrit.
Vesiveski kivi võeti kaitse alla 22. mail 1992 geoloogilise mälestisena. Keskkonnaministri 2. aprilli 2003 määrusega on Vesiveski kivi kaitse all looduse üksikobjektina.
Kivi asub Vabaõhumuuseumi keskosas, umbes 20 meetrit Kuusalu kihelkonnast pärit Kahala vesiveskist ida pool.
Sakramendinišš

Sakramendinišš (saksa keeles "Sakramentsnische") ehk sakramendiorv on enamasti kiriku kooriruumi seina sisse ehitatud orv või kapikujuline ava, milles hoiti pühitsetud ande ja mis täitis sama funktsiooni nagu ehitisest eraldi seisev tabernaakel või tsiboorium. Pärast reformatsiooni tabernaakli olulisus protestantliku teoloogia seisukohast kadus. 
Kirjeldus.
Sakramendinišš oli ristkülikukujulise või kaarsillusega akna kujuline. Sageli ümbritses sakramendinišši profileeritud raidraamistus ja raiddekoor. Kauneimad nišid Eesti keskaegsetes kirikutes on ümbritsetud arhitektuuridetailidega, nagu petikute, fiaalide, krabide ja ristlillikuga ehisviil, raamistustelt on leitud jälgi kunagisest polükroomiast. Nišš võis ulatuda läbi müüri hoone välisküljele, nii et läbi aknakese või võre võis pühitsetud hostiat näha (sellised on olnud Oleviste, Haljala, Viru-Nigula, Juuru, Viru-Jaagupi ja Pühalepa kirikus). Sakramendinišš oli võre või uksega suletud; niššide raidraamistusel on sageli näha kohad, kuhu kinnitusid uksehinged.
Hagioskoop

Hagioskoop (kreekakeelsetest sõnadest άγιος "hágios" 'püha' ja σκοπός "skopos" 'vaatama') on väike vaateava keskaegse kiriku seinas, mis lasi pilku heita kiriku peaaltarile ja hostia ülestõstmisele ning võimaldas teenistusest osavõttu ka neile, kes mingil põhjusel ei saanud kirikusse siseneda, näiteks pidalitõbistele.
Samal põhimõttel saab hagioskoobiks nimetada müüri läbiva sakramendiniši välisküljel olevat akent, mis võimaldab näha sakramendinišis asuvat pühitsetud hostiat.
Eestis.
Hagioskoopi esineb ka Eesti keskaegses arhitektuuris. Vanematest kirikutest on ta 13. sajandil ehitatud Hanila Pauluse kiriku kooriruumi põhjaseinas, 15. sajandil tehti see ka Vormsi kiriku kooriseina . Pirita kloostri kirikul on see tänaseni nähtav läänefassaadi põhjalõigus väliskantslialtari all.
Hagioskoobiga sakramendinišš on olnud Oleviste (tänapäeval väljast kinni müüritud), Haljala, Viru-Nigula, Juuru, Viru-Jaagupi ja Pühalepa kirikul.
Eesti Äriinglite Assotsiatsioon

Eesti Äriinglite Assotsiatsioon (lühendatult EstBAN, inglise keelest "Estonian Business Angels Network") on varajase faasi investoreid ehk äriingleid ühendav organisatsioon Eestis. Organisatsiooni eesmärk on alustavatesse ettevõtetesse tehtavate seemneinvesteeringute mahu kasv.
2013. aastal investeerisid organisatsiooni liikmed 4,7 miljonit eurot, mis jagunes 83 investeeringuks 66 ettevõttese, 2018. aastal 7 miljonit eurot, mis jagunes 186 investeeringuks 99 eri ettevõttesse.
EstBAN on 2013. aastast Euroopa Äriinglite Assotsiatsiooni (EBAN) liige.
Ajalugu.
EstBAN loodi 2012. aasta detsembris ning selle esimesse juhatusse kuulusid Ivar Siimar, Allan Martinson, Marek Kiisa, Peeter Klanberg, Andrei Korobeinik, Hardi Kampus ja Harri Männistö.
1931. aasta ujumise Euroopa meistrivõistlused

1931. aasta ujumise Euroopa meistrivõistlused toimusid Prantsusmaal Pariisis 23. kuni 30. augustini. 
Tulemused.
Ujumine mehed.
100 m vabalt.
&lt;br&gt;Maailmarekord: 57.4 (1924) Johnny Weissmüller, 
&lt;br&gt;Euroopa meister 1927: 1.00,0 Arne Borg, 
400 m vabalt.
&lt;br&gt;Maailmarekord: 4.47,0 (1931) Jean Taris, 
&lt;br&gt;Euroopa meister 1927: 5.08,6 Arne Borg, 
1500 m vabalt.
&lt;br&gt;Maailmarekord: 19.07,2 (1927) Arne Borg, 
&lt;br&gt;Euroopa meister 1927: 19.07,2 Arne Borg, 
100 m selili.
&lt;br&gt;Maailmarekord: 1.08,2 (1928) George Kojac, 
&lt;br&gt;Euroopa meister 1927: 1.17,4 Eskil Lundahl, 
200 m rinnuli.
&lt;br&gt;Maailmarekord: 2.44,6 (1931) Lionel Spence, 
&lt;br&gt;Euroopa meister 1927: 2.55,2 Erich Rademacher, 
4x200 m vabalt.
&lt;br&gt;Maailmarekord: 9.36,2 (1928) &lt;br&gt;Austin Clapp,&lt;br&gt;Walter Laufer,&lt;br&gt;George Kojac,&lt;br&gt;Johnny Weissmüller
&lt;br&gt;Euroopa meister 1927: 9.49,6 &lt;br&gt;August Heitmann,&lt;br&gt;Joachim Rademacher,&lt;br&gt;Friedrich Berger,&lt;br&gt;Herbert Heinrich 
Ujumine naised.
100 m vabalt.
&lt;br&gt;Maailmarekord: 1.06,6 (1931) Helene Madison, 
&lt;br&gt;Euroopa meister 1927: 1.15,0 Maria Vierdag, 
400 m vabalt.
&lt;br&gt;Maailmarekord: 5.31,0 (1931) Helene Madison, 
&lt;br&gt;Euroopa meister 1927: 6.11,8 Marie Braun, 
100 m selili.
&lt;br&gt;Maailmarekord: 1.20,6 (1930) Bonnie Mealing, 
&lt;br&gt;Euroopa meister 1927: 1.24,6 Willy den Turk, 
200 m rinnuli.
&lt;br&gt;Maailmarekord: 2.44,6 (131) Lionel Spence, 
&lt;br&gt;Euroopa meister 1927: 3.20,4 Hilde Schrader, 
4x100 m vabalt.
&lt;br&gt;Maailmarekord: 4.47,6 (1928) &lt;br&gt;Adelaide Lambert,&lt;br&gt;Eleanor Garatti,&lt;br&gt;Albina Osipowich,&lt;br&gt;Martha Norelius
&lt;br&gt;Euroopa meister 1927: 5.11,0 &lt;br&gt;Marion Laverty,&lt;br&gt;Valerie Davies,&lt;br&gt;Ellen King,&lt;br&gt;Joyce Cooper 
Vettehüpped mehed.
3 m hüppelaud.
&lt;br&gt;Euroopa meister 1927: Ewald Riebschläger, 
10 m torn.
&lt;br&gt;Euroopa meister 1927: Hans Luber, 
Vettehüpped naised.
3 m hüppelaud.
&lt;br&gt;Euroopa meister 1927: Klara Bornett, 
10 m torn.
&lt;br&gt;Euroopa meister 1927: Isabelle White, 
Veepall.
&lt;br&gt;Euroopa meister 1927: Ungari &lt;br&gt;István Barta,&lt;br&gt;László Czele,&lt;br&gt;Tibor Fazekas,&lt;br&gt;Márton Homonnai,&lt;br&gt;Alajos Keserű,&lt;br&gt;Ferenc Keserű,&lt;br&gt;József Vértesy,&lt;br&gt;János Wenk
Medalid.
 Korraldajariik
Djirbali keel

Djirbali keel on Austraalias Queenslandis kõneldav väljasurev keel. 2016. aasta loenduse andmetel rääkis djirbali keelt kodus vaid 8 inimest.
Djirbali keeles on mitmed omapärased omadused ja nähtused, mistõttu see on keeleteadlaste seas tuntud.
Djirbali keele nimisõnad jagunevad nelja klassi:
Djirbali keel on jagatud ergatiivsusega keel.
Keeles on keeruline tabusüsteem.
Long Islandi lahing

Long Islandi lahing ehk Brooklyni lahing toimus 27. augustil 1776. aastal Brooklyn Heightsis, pea kaks kuud pärast seda kui Kolmteist kolooniat (Ameerika Ühendriigid) olid ennast George Washingtoni juhtimisel senisest emamaast Suurbritannia kuningriigist iseseisvaks kuulutanud. Iseseisvussõja suurimas lahingus võitsid britid ameeriklasi, säilitades kontrolli strateegiliselt olulise New Yorgi sadama üle.
Siiski tunnistas Suurbritannia kuningriik Ameerika kolooniate iseseisvumist ja sõltumatust Pariisi rahulepinguga aastal 1783.
Dēliņkalns

Dēliņkalns ('pojamägi') on Alūksne kõrgustiku kõrgeim tipp.
Künka absoluutne kõrgus on 271,6 meetrit ja suhteline kõrgus 71 meetrit. 
Küngas asub Veclaicene maastikukaitsealal, Alūksne piirkonna Ziemeri ja Jaunlaicene valla piiril.
Namiibia jalgpallikoondis

Namiibia jalgpallikoondis on Namiibia meeste rahvuskoondis jalgpallis.
Namiibia jalgpallikoondis on kolmel korral jõudnud Aafrika rahvaste karikavõistluste finaalturniirile (1998, 2008 ja 2019), kuid pole alagrupist edasi jõudnud.
Koondise kodustaadion on Windhoekis asuv Independence Stadium.
Sanook.com

Sanook.com (tai keeles สนุก.คอม) on 1998. aastal Tais asutatud uudisteportaal, mille rajas Poramate Minsiri. 2016. aasta juuni seisuga oli see populaarseim Tai veebisait. 
Alexa reitingu järgi on see külastatavuselt 1497. lehekülg maailmas (2019).
Poramate Minsiri

Poramate Minsiri (tai keeles ปรเมศวร์ มินศิริ; sündinud 28. jaanuaril 1969) on Tai meediaärimees.
Barry Stroud

Barry Greenwood Stroud (18. mai 1935 Toronto – 9. august 2019) oli Kanada päritolu filosoof, kes kirjutas muu hulgas skeptitsismist, David Hume'ist ja Ludwig Wittgensteinist. 
Ta sai doktorikraadi 1962 Harvardi ülikoolist, kus teda juhendas Morton White. Harvardis mõjutasid teda ka Burton Dreben, Williard Van Orman Quine, Rogers Albritton, Gwil Owen ja David Pears. Aastatel 1961–2016 õpetas ta California Ülikoolis Berkeleys. Õppeaastal 1986/1987 pidas ta John Locke'i loenguid.
Penijõe–Aegviidu–Kauksi matkatee

Penijõe–Aegviidu–Kauksi matkatee on Eestit läänest itta läbiv tähistatud matkarada.
Penijõe–Aegviidu–Kauksi matkatee kogupikkus on 615 kilomeetrit. Matkatee algab Matsalu rahvuspargist Penijõe mõisa juurest ja lõpeb Peipsi järve põhjakaldal Kauksis. Matkatee on rajanud ja selle taristut haldab RMK. 
Aegviidus RMK looduskeskuse juures ristub Penijõe–Aegviidu–Kauksi matkatee Peraküla–Aegviidu–Ähijärve ja Oandu–Ikla matkateega.
Matkatee avati 2018. aastal RMK kingitusena Eesti Vabariigi 100. aastapäevaks.
Silmiksõlg

Silmiksõlg (saksa keeles "Augenfibel", inglise keeles "eye fibula") on kaarsõlg, mille kujundusele on iseloomulikud paarikaupa paiknevad silmataolised kujundid – augud, lohud või puntsiga löödud topeltringid – sõlekaarel.
Jaotus.
Silmiksõled olid Eesti alal kaarsõle tüüpidest ajaliselt vanimad, olles kasutusel juba rooma rauaaja alguses. Tüüp oli käibel 1.–3. sajandini, eesti sarja sõled isegi kuni 5. sajandini. Rootsi arheoloog Oscar Almgren jagas silmiksõled kolme suurde rühma:
Silmiksõled ja teised rooma rauaaja alguses Eestisse jõudnud sõled on väga sarnased mujal Euroopas samal ajal levinud sõlgedega. See viitab sidemetele kaugete aladega, kust saabunud esemeid ja ideid kohandati vastavalt kohalike eelistustele. Mitmed uurijad on pakkunud, et just Läänemere kagurannik on olnud Eesti jaoks peamine uudsete esemete vahendaja, kuna sealt on leitud väga palju sarnaseid sõlgi.
Vähksõlg

Vähksõlg (saksa keeles "Krebsfibel", soome keeles "rapusolki") on vähki meenutava sõlekehaga kaarsõlg, iseloomulik keskmisele rauaajale. Eesti jaoks on tüüp erandlik, kaks Edela-Soomest imporditud 7.–8. sajandi vähksõlge on leitud Lagedi kalmetest.
Ambsõlg

Ambsõlg on kaarsõlg, mis kitsa sõlekeha, väikese terava kaare ja pikkade õlgadega meenutab kujult vibupüssi. Kujunes välja Rooma aladel ajaarvamise alguse paiku. Eesti aladele jõudis lõuna poolt 1. aastatuhande alguses rooma rauaajal ja elas kauem kui enamik teisi kaarsõle tüüpe.
Eesti arheoloogilises materjalis leiab erineva kujuga ambsõlgesid. Nooremal rooma rauaajal esineb tagasipööratud jalaga ambsõlgi, mille jala peenenev ots on mähitud ümber kaare ja tagasipainutatud jalg moodustab nõelahoidja. Laialt levinud on peaoksaga ambsõled. Sõlgi on mõnikord ornamenditud ja kaunistatud rõngasgarnituuriga. Eesti kõige rikkalikuma kujundusega ambsõled on leitud keskmisest rauaajast pärit Kardla aardest. Hilised toretsevad ambsõled võisid küündida pikkuselt üle 10 cm (näiteks Jäbara kalmeist leitud 5. sajandi sõlg on 12 cm pikk), olles samas ka rasked ja kohmakamad kui varasemad. A. M. Tallgren dateeris suured ambsõled 10. sajandisse ja märkis ära nende täieliku eemaldumise germaani eeskujudest.
Öökullsõlg

Öökullsõlg on öökullipead meenutava ülaosaga erilise kujuga kaarsõlg. Latgalitele iseloomulik sõletüüp on olnud levinud Läti aladel, Eestis Palukülas on leitud üks, Põhja-Leedus kaks eksemplari, arheoloogiakogudes on ka mõned teadmata leiukohaga sõled.
Vana-Laitsna maastikukaitseala

Vana-Laitsna maastikukaitseala (läti keeles "Veclaicenes aizsargājamo ainavu apvidus") on maastikukaitseala Lätis Alūksne piirkonnas Vana-Laitsna, Vastse-Laitsna, Ziemeri ja Mārkalne vallas ning Smiltene piirkonnas Hopa vallas.
Vana-Laitsna maastikukaitseala moodustati 1977. aastal Põhja-Vidzeme kultuurmaastike, bioloogilise mitmekesisuse ja loodusväärtuste kaitseks. Kaitseala kogupindala on 20 892 ha. Selle alale jäävad Korneti-Peļļi, Dēliņkalnsi ja Avotu mežsi looduskaitseala (Avotu mets).
Vana-Laitsna maastikukaitseala põhjapiiriks on Eesti-Läti piir. Eesti poolel külgnevad Vana-Laitsna maastikukaitsealaga Paganamaa ja Väike-Palkna maastikukaitseala ning Luhasoo looduskaitseala.
Dättlikon

Dättlikon on omavalitsus Šveitsis Winterthuri piirkonnas Zürichi kantonis.
Omavalitsuse pindala on 2,89 km².
Dättlikonis elas (2016). aasta detsembri seisuga 780 inimest.
Indeksikaal

Indeksikaaliks nimetatakse analüütilises keelefilosoofias väljendit (osutavat väljendit), mille osutus sõltub süstemaatiliselt kontekstist.
Indeksikaalide näited ja liigid.
Paradigmaatilised näited on "sina", "mina", "tema", "siin", "täna", "homme". 
Indeksikaalidena käituvad ka näiteks tegusõnade ajavormid ja "nii" sõnaühendis "nii suur", mida saadab käte ettesirutamine ja üksteisest teatud kaugusel hoidmine. 
Puhaste indeksikaalide (näiteks "mina", "täna", "tegelikult" osutus ("sisu") on kontekstis nende keelelise tähendusega ("karakter") automaatselt ära määratud. Tõeliste demonstratiivide (näiteks näitav asesõna "see") puhul on edukaks osutamiseks kontekstis tarvis veel mingit lisandust, näiteks kõneleja žesti või erilist kavatsust. On vaieldav, millised väljendid on puhtad indeksikaalid ja millised on tõelised demonstratiivid.
Energiamajandus

Energiamajandus tegeleb energia ammutamise, edastamise ja tarbimise korraldamisega.
Energiamajandus on osa energeetika valdkonnast koos energiatehnika ja energiapoliitikaga.
Kari keel

Kari keel (varem ka "kare keel") on bantu keelte hulka kuuluv keel, mida räägivad karid Kongo DV põhjapiiril ja Kesk-Aafrika Vabariigis. Kõnelejaid oli 1980. aastatel umbes 1000, kuid 21. sajandi alguse hinnangul võib keel olla peaaegu välja surnud. Kõnelejad on üle 70 aasta vanused.
Przedecz

Przedecz (saksa "Moosburg") on linn Poolas Suur-Poola vojevoodkonnas Koło maakonnas, Przedeczi valla halduskeskus. Przedecz asub Kołost umbes 24 km kirdes.
Przedecz sai linnaõigused 1363. aastal. 1870. aastal kaotas Przedecz linnaõigused, kuid sai need 1919. aastal tagasi.
Eelromaani kunst

Eelromaani kunst on ühendav mõiste Euroopas 5. sajandist, Merovingide dünastia algusest kuni 11. sajandini, romaani kunsti üle-euroopalise väljakujunemiseni käibinud arhitektuurile ja teistele kunstiliikidele. Seda kunstiperioodi iseloomustab klassikalise, eelkõige hilisantiikse Rooma, samuti varakristliku kunsti teemade ja kujundite segunemine, osalt Bütsantsi vahendusel, barbarirahvaste (esmajoones germaanlaste) kunsti elementidega ja nendest uuendusliku stiili kujunemine. 
Algusperioodil võib osaliselt kattuda rahvasterännuaja kunstiga. Palju eelromaani kunstile iseloomulikku esineb selginenud kujul hilisemas romaani kunstis.
Wielichowo

Wielichowo (saksa "Wielichowo", 1943–1945 "Wiesenstadt") on linn Poolas Suur-Poola vojevoodkonnas Grodzisk Wielkopolski maakonnas, Wielichowo valla halduskeskus. Wielichowo asub Lesznost umbes 35 km põhjakirdes ja Poznańist ligikaudu 50 km edelas.
Wielichowot on esmamainitud 1304. aastal. Linnaõigused sai aastatel 1429–1430. Teise Poola jagamise tulemusel läks linn 1793. aastal Preisi kuningriigi võimu alla (vahepeal oli aastatel 1807–1815 Varssavi hertsogiriigi koosseisus). 1919. aastal läks Wielichowo Poola koosseisu tagasi.